b'\n_START_ARTICLE_\nMelodije morja in sonca 2015\n_START_PARAGRAPH_\nXXXV. Melodije morja in sonca so potekale v soboto, 4. julija 2015, v Amfiteatru Avditorija Portoro\xc5\xbe. Vodila sta jih Mario Galuni\xc4\x8d in Lorella Flego. Na festivalu se je predstavilo 14 skladb: od tega 7 ali ve\xc4\x8d, izbranih preko javnega razpisa (izbrala jih je strokovna komisija), in 7 skladb povabljenih avtorjev oziroma izvajalcev, ki jih je izbral organizacijski odbor festivala. Zbiranje pesmi je potekalo od 26. marca do 28. aprila 2015._NEWLINE_V spremljevalnem programu je nastopilo 5 duetov uveljavljenih izvajalcev z otroki, ki so zapeli pet preteklih uspe\xc5\xa1nic s festivala: Slavko Ivan\xc4\x8di\xc4\x87 in Lia Lusa (Portoro\xc5\xbe 1905), Ladi Mlja\xc4\x87 in Dekli\xc5\xa1ki pevski zbor Seno\xc5\xbee\xc4\x8de (Dobrodo\xc5\xa1li (v bife Pri Kralju)), Tinkara Kova\xc4\x8d in Tja\xc5\xa1a Rihter (Mars in Venera), Igor Mermolja in Maj \xc5\xbdigart (Amerika), Anika Horvat in Lana Legat (Lahko no\xc4\x8d, Piran).'